CELEX: 32012R0675
Language: lt
Date: 2012-07-23 00:00:00
Title: 2012 m. liepos 23 d. Komisijos reglamentas (ES) Nr. 675/2012, kuriuo dėl talko (E 553b) ir karnaubo vaško (E 903) naudojimo virtų neluptų dažytų kiaušinių paviršiui apdoroti ir dėl šelako (E 904) naudojimo virtų neluptų kiaušinių paviršiui apdoroti iš dalies keičiamas Europos Parlamento ir Tarybos reglamento (EB) Nr. 1333/2008 II priedas  Tekstas svarbus EEE

24.7.2012   
            
            
               LT
            
            
               Europos Sąjungos oficialusis leidinys
            
            
               L 196/52
            
         KOMISIJOS REGLAMENTAS (ES) Nr. 675/2012
   2012 m. liepos 23 d.
   kuriuo dėl talko (E 553b) ir karnaubo vaško (E 903) naudojimo virtų neluptų dažytų kiaušinių paviršiui apdoroti ir dėl šelako (E 904) naudojimo virtų neluptų kiaušinių paviršiui apdoroti iš dalies keičiamas Europos Parlamento ir Tarybos reglamento (EB) Nr. 1333/2008 II priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1333/2008 dėl maisto priedų (1), ypač į jo 10 straipsnio 3 dalį ir 30 straipsnio 5 dalį,
   kadangi:
   
               (1)
            
            
               Reglamento (EB) Nr. 1333/2008 II priede nustatytas Sąjungos maisto priedų, leidžiamų naudoti maisto produktuose, sąrašas ir jų naudojimo sąlygos;
            
         
               (2)
            
            
               šis sąrašas gali būti iš dalies keičiamas pagal 2008 m. gruodžio 16 d. Europos Parlamento ir Tarybos reglamente (EB) Nr. 1331/2008, nustatančiame maisto priedų, fermentų ir kvapiųjų medžiagų leidimų suteikimo procedūrą (2), nurodytą procedūrą;
            
         
               (3)
            
            
               pagal Reglamento (EB) Nr. 1331/2008 3 straipsnio 1 dalį Sąjungos maisto priedų sąrašas gali būti atnaujintas Komisijos iniciatyva arba gavus prašymą;
            
         
               (4)
            
            
               buvo gautas ir valstybėms narėms pateiktas susipažinti prašymas leisti naudoti talką (E 553b) ir karnaubo vašką (E 903) virtų neluptų dažytų kiaušinių paviršiui apdoroti ir šelaką (E 904) – virtų neluptų kiaušinių paviršiui apdoroti;
            
         
               (5)
            
            
               talkas (E 553b), karnaubo vaškas (E 903) ir šelakas (E 904) gali būti naudojami virtų neluptų dažytų kiaušinių paviršiui apdoroti dekoravimo tikslais, nes dėl jų kiaušinio lukštas tampa daugiau ar mažiau blizgus. Be to, šelaku (E 904) padengus virtų neluptų kiaušinių paviršių, jie ilgiau negenda;
            
         
               (6)
            
            
               tai netirpūs, didelės molekulinės masės maisto priedai, todėl jie neturėtų prasiskverbti pro kiaušinio lukštą ir patekti į valgomą kiaušinio dalį. Šių maisto priedų naudojimas negali daryti poveikio žmonių sveikatai, nes jų vaškai lieka ant kiaušinio lukšto; todėl tikslinga leisti, kad talkas (E 553b) ir karnaubo vaškas (E 903) būtų naudojami virtų neluptų dažytų kiaušinių paviršiui apdoroti, o šelakas (E 904) – visų virtų neluptų dažytų ir nedažytų kiaušinių paviršiui apdoroti;
            
         
               (7)
            
            
               pagal Reglamento (EB) Nr. 1331/2008 3 straipsnio 2 dalį Komisija, norėdama atnaujinti Reglamento (EB) Nr. 1333/2008 II priede nustatytą Sąjungos maisto priedų sąrašą, turi prašyti Europos maisto saugos tarnybos pateikti nuomonę, išskyrus tuos atvejus, kai atnaujinus minėtą sąrašą nedaromas poveikis žmonių sveikatai. Kadangi leidimas naudoti talką (E 553b), karnaubo vašką (E 903) ir šelaką (E 904) virtų neluptų kiaušinių paviršiui apdoroti yra to sąrašo atnaujinimas ir nėra tikėtina, kad dėl to bus daromas poveikis žmonių sveikatai, nebūtina prašyti Europos maisto saugos tarnybos pateikti nuomonę;
            
         
               (8)
            
            
               laikantis 2011 m. lapkričio 11 d. Komisijos reglamento (ES) Nr. 1129/2011, kuriuo iš dalies keičiamas Europos Parlamento ir Tarybos reglamento (EB) Nr. 1333/2008 II priedas sudarant Sąjungos maisto priedų sąrašą (3), pereinamojo laikotarpio nuostatų, II priedas, kuriame pateikiamas Sąjungos maisto priedų, leistinų naudoti maisto produktuose, sąrašas ir jų naudojimo sąlygos, taikomas nuo 2013 m. birželio 1 d. Kad iki tos datos būtų leista naudoti talką (E 553b) ir karnaubo vašką (E 903) virtų neluptų dažytų kiaušinių paviršiui apdoroti, o šelaką (E 904) – virtų neluptų kiaušinių paviršiui apdoroti, šiems maisto priedams būtina nustatyti ankstesnę taikymo datą;
            
         
               (9)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę ir joms neprieštarauja nei Europos Parlamentas, nei Taryba,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1333/2008 II priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. liepos 23 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 354, 2008 12 31, p. 16.
   
      (2)  OL L 354, 2008 12 31, p. 1.
   
      (3)  OL L 295, 2011 11 12, p. 1.
   
      PRIEDAS
      Reglamento (EB) Nr. 1333/2008 II priedo E dalyje po maisto kategorijos 10.2 „Perdirbti kiaušiniai ir kiaušinių produktai“ E 520–523 įrašo įterpiami šie įrašai:
      
         
                      
                  
                  
                     „E 553b
                  
                  
                     Talkas
                  
                  
                     5 400
                  
                  
                      
                  
                  
                     Tik ant virtų neluptų dažytų kiaušinių paviršiaus
                  
                  
                     Taikymo laikotarpis –
                     nuo 2012 m. rugpjūčio 13 d.
                  
               
                      
                  
                  
                     E 903
                  
                  
                     Karnaubo vaškas
                  
                  
                     3 600
                  
                  
                      
                  
                  
                     Tik ant virtų neluptų dažytų kiaušinių paviršiaus
                  
                  
                     Taikymo laikotarpis –
                     nuo 2012 m. rugpjūčio 13 d.
                  
               
                      
                  
                  
                     E 904
                  
                  
                     Šelakas
                  
                  
                     
                        quantum satis
                     
                  
                  
                      
                  
                  
                     Tik ant virtų neluptų kiaušinių paviršiaus
                  
                  
                     Taikymo laikotarpis –
                     nuo 2012 m. rugpjūčio 13 d.“